**Oskari Hult** (s. 22. tammikuuta 2004 Vantaa) on suomalainen jääkiekkoilija, joka edustaa SM-liigajoukkue Vaasan Sportia. Hän on pelipaikaltaan vasen laitahyökkääjä.

Ura
---

### Seuraura

Hult aloitti jääkiekkoilun omien sanojensa mukaan seitsemänvuotiaana. Hän aloitti ensin puolustajana, mutta siirtyi juniorina myöhemmin hyökkääjän pelipaikalle. Hult on Etelä-Vantaan Urheilijoiden kasvatti. Hän siirtyi juniorina sittemmin Kiekko-Vantaaseen. Hult oli kaudella 2018–2019 C-nuorten SM-karsinnoissa joukkueensa paras maalintekijä 18 osumallaan. Kaudeksi 2019–2020 hän siirtyi Jokereiden C-nuoriin. Hult oli C-nuorten SM-karsinnoissa joukkueen paras pistemies, maalintekijä ja syöttäjä tehoilla 18+20=38. Kaudella 2021–2022 hän voitti seitsemällä osumallaan U18 SM-sarjan pudotuspelien maalipörssin. Hult voitti kauden päätteeksi hopeaa ja hänet valittiin sarjan toiseen tähdistökentälliseen. Kauden 2022–2023 päätteeksi Hult voitti U20 SM-hopeaa.

Kesällä 2023 Hult liittyi Vaasan Sportin SM-liigarinkiin. Elokuussa hän teki seuran kanssa 2+1-vuotisen liigasopimuksen. Hult teki liigadebyyttinsä kauden 2023–2024 viidennellä kierroksella 23. syyskuuta 2023 vieraissa Saimaan Palloa vastaan. Hänet merkittiin Sportin kakkosketjun vasempaan laitaan Johan Sundströmin ja Sebastian Stålbergin viereen. Hult sai ottelussa jääaikaa 9.31 minuuttia ja hänelle merkittiin teholukema –1.

### Maajoukkueura

Hult on pelannut neljä nuorten ja neljä poikien maaottelua.

Muuta
-----

Hult on opiskellut Pohjois-Haagan yhteiskoulun lukiossa. Hänen pikkuveljensä Oliver Hult pelaa hyökkääjänä Kiekko-Vantaan U18-joukkueessa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2021–2022 | Jokerit | U20-SM | 20 | 5 | 1 | 6 | 4 | 1 | 0 | 0 | 0 | 0 |
| 2022–2023 | Jokerit | U20-SM | 40 | 8 | 6 | 14 | 8 | 12 | 4 | 4 | 8 | 0 |
| 2 kautta | yhteensä | U20-SM | 60 | 13 | 7 | 20 | 12 | 13 | 4 | 4 | 8 | 0 |

Lähteet
-------

* Oskari Hult The Internet Hockey Databasessa (englanniksi)
* Oskari Hult Eurohockey-sivustolla (englanniksi)
* Oskari Hult *Elite Prospects*. Everysport Media Group AB.  (englanniksi)

### Viitteet

1. 1 2 3  Oskari Hult *Elite Prospects*. Everysport Media Group AB.  (englanniksi)
2. 1 2  Sihvonen, Varpu: U18 SM: Jokereiden Hult nauttii kovan kesätreenin tuloksista *leijonat.fi*.  23.9.2021. Suomen Jääkiekkoliitto ry – Finlands Ishockeyförbund rf. Viitattu 30.9.2023.
3. ↑  Elite Prospects - Kiekko-Vantaa U16 *eliteprospects.com*. Everysport Media Group AB. Viitattu 30.9.2023. (englanniksi)
4. ↑  Elite Prospects - Jokerit U16 *eliteprospects.com*. Everysport Media Group AB. Viitattu 30.9.2023. (englanniksi)
5. ↑  Sportin kesäringissä tuttuja sekä uusia nimiä *vaasansport.fi*.  17.4.2023. Hockey-Team Vaasan Sport Oy. Viitattu 30.9.2023.
6. ↑  Nyström, Jona: Unga anfallaren skriver på långt kontrakt med Sport: "Hans skott är världsklass" *osterbottenstidning.fi*.  23.8.2023. HSS Media Ab. Viitattu 30.9.2023. (ruotsiksi)
7. ↑  Saipa - Sport, 23.9.2023 *liiga.fi*.  23.9.2023. Jääkiekon SM-liiga Oy. Viitattu 30.9.2023.
8. ↑  Saipa - Sport, 23.9.2023 *liiga.fi*.  23.9.2023. Jääkiekon SM-liiga Oy. Viitattu 30.9.2023.
9. ↑  Oliver Hult *Elite Prospects*. Everysport Media Group AB.  (englanniksi)

Sport – SM-liiga
7 Lerby |
10 Lööke |
11 Hjalmarsson (**A**) |
12 Stråka |
13 Riska (**A**) |
15 Vesala |
16 Johnsson |
17 Stålberg (**C**) |
21 Nalli |
24 Scarlett |
25 Holmström |
28 Sundstöm |
31 Härkönen |
36 Tommila |
40 Mattsson |
42 Heikkilä |
37 Leppänen |
52 Hietanen (**A**) |
53 Aarnio |
55 Hult |
60 Reijola |
63 Heikkinen |
65 Hayes |
71 Nieminen |
86 Suhonen |
88 Miketinac |
95 Svoboda |
96 Mašič  

Päävalmentaja Dufva •
Valmentaja Hahl •
Valmentaja Nukari •
MV-valmentaja / joukkueenjohtaja Lipsanen •
Fysiikkavalmentaja Andersson